…………… (sz.) napirend

**E L Ő T E R J E S Z T É S**

1. **A Képviselő-testület 2024. január 30-i rendes ülésére**

**Tárgy:** Vásárcsarnokok és Piacok Egyesületének alapításában való részvétel

|  |  |
| --- | --- |
| **Készítette:** | .…………………………………………….. |
|  | Mihalik Zoltán |
|  | ügyvezető igazgató s.k. |

|  |  |
| --- | --- |
| **Látta:** | ……………………………………………… |
|  | dr. Szalai Tiborjegyző |
|  | ……………………………………………… |
|  | dr. Silye Tamás |
|  | jegyzői igazgató s.k. |

A napirend tárgyalása zárt ülést nem igényel.

**Tisztelt Képviselő-testület!**

A Vásárcsarnokok és Piacok Együttműködési Fóruma 2023. szeptember 6-án országos szakmai és sajtóérdeklődés mellett jött létre és kezdte meg munkáját 14 piac és vásárcsarnok üzemeltető aktív közreműködésével. E közös munka eredménye volt az első Nyitott Piacok Napja – Piacok Éjszakája eseménysorozat, amely országszerte azonos időben, 2023. szeptember 22-én valósult meg, ugyancsak nagy sikerrel.

Az Együttműködési Fórum további működéséhez, a különböző állami, igazgatási szervekkel, szakmai szervezetekkel történő kapcsolatfelvételhez, pályázatokon történő részvételhez, a gazdasági, a társadalmi és a szakmai életben történő hatékony, professzionális megjelenéshez szükséges az Együttműködési Fórum szervezetfejlesztése: olyan szervezeti forma létrehozása, amely mind a jogi személyiség, mind a szervezeti kötöttség, mind a közhiteles és átlátható működés elemeit tartalmazza és ezek hasznosságát a közös munka során mindannyian hasznosítani is tudják.

Mindezekre figyelemmel az Előkészítő Munkabizottság megvizsgálta a szervezetfejlesztés lehetőségeit és ennek alapján javasolta az EGYESÜLETI forma létrehozását, a Vásárcsarnokok és Piacok Együttműködési Fóruma jelenlegi klaszter rendszerű szervezetéből, az alapító tagok által.

Az egyesületi forma lehetőséget ad arra, hogy az egyesületnek alapító, majd rendes tagja, illetve pártoló tagja vagy tiszteletbeli tagja legyen, így biztosítható a folyamatosság a klaszter rendszerből és minden jelenlegi Fórum tag számára annak lehetősége is, hogy saját szervezeti jellemzői, működési sajátosságai, döntési mechanizmusai és erőforrásai alapján döntsön, melyik tagsági formát választja.

Kérem a Tisztelt Képviselő-testületet a határozati javaslat elfogadására!

**Határozati javaslat**

A Képviselő-testület, mint a Fény Utcai Piac Beruházó, Szervező és Üzemeltető Kft. (székhely: 1024 Budapest, Lövőház utca 12.; cégjegyzékszám: 01-09-566703; képviseli: Mihalik Zoltán ügyvezető) alapítója, támogatja a Fény Utcai Piac Kft. részvételét alapító tagként a Vásárcsarnokok és Piacok Egyesületének megalapításában.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős**: Polgármester

**Határidő**: 2024. március 31.

*A határozati javaslat elfogadásához egyszerű többségű szavazati arány szükséges.*

**Budapest, 2024. január 19.**

 **dr. Varga Előd Bendegúz**

 alpolgármester